Source: https://www.hardware.fi/artikkelit/artikkeli.cfm/amd_a8-3850_llano_ja_lynx-alusta/2
Timestamp: 2019-04-22 09:08:40+00:00

Document:
Dual Graphics: Toimiiko se? - AMD A8-3850: Llano ja Lynx-alusta
Hardware.fi > Artikkelit > AMD A8-3850: Llano ja Lynx-alusta > Dual Graphics: Toimiiko se?
Kävimme läpi Llanon Dual Graphics –teknologian aikaisemmin Llanon mobiilipiirijulkaisun aikaan. Tulimme siihen tulokseen, ettei Dual Graphics toiminut useassa tapauksessa, ja suorituskyky jäi hitaamman integroidun piirin tasolle. AMD:n mukaan näin ei pitäisi käydä, vaan suorituskyvyn pitäisi olla erillispiirin tasolla. Uskomme AMD:n pyrkivän kiertämään ongelman suosittelemalla käyttämään erillisnäytönohjainta päänäytönohjaimena. Valitettavasti tämä tarkoittaa asetusviidakon läpikäyntiä.
Oletuksena Llano käyttää integroitua piiriä ensisijaisena näytönohjaimena. Käytännössä tämä tarkoittaa ajurien asennuksen jälkeen sitä, että AMD käskee käyttämään APU:n liitäntöjä. Jos erillisnäytönohjain on asennettuna, Crossfire on päällä automaattisesti. Tässä vaiheessa sinun on asennettava viimeisin Applications Profiles –päivitys, sammutettava CrossFire ja käynistettävä koko kone uudelleen ja vaihdettava näyttöliitäntä erilliskorttiin. Koneen käynnistyessä videosignaali ilmestyy vasta Windowsin latautuessa. Käynnistä Crossfire, käynnistä kone uudelleen, ja vasta nyt voit käyttää Dual Graphics –toimintoa. Helppoa kuin heinänteko, etenkin pakettikoneiden käyttäjille.
Dual Graphics mahdollistaa Eyefinityn. Käyttäen molempien piirien liitäntöjä voit kiinnittää useamman näytön laajennettuun työpöytätilaan. On vain oltava varovainen käytettyjen liitäntöjen kanssa. Osa emolevyistä on varustettu single-link DVI –liitännällä, toisten käyttäessä dual-link DVI:tä. Testaamistamme emolevyistä kaikista löytyi VGA ja HDMI; Gigabyten mallista myös DisplayPort.
Mikä näytönohjain minulla siis on?
Dual-Graphics listaus
Radeon HD erillisnäytönohjain
HD 6730A2
HD 6710A2
HD 6690A2
HD 6670A2
HD 6610A2
HD 6590A2
HD 6550A2
HD 6550 S2
AMD käyttää uutta nimeämiskaavaa kahden piirin suorituskyvyn ilmaisemiseksi. Radeon HD 6550D ja Radeon HD 6570 yhdessä tunnistuvat Radeon HD 6630D2 –nimellä. Nimestä voidaan päätellä, että se on nopeampi kuin erilliskortti yksinään, ja että se on työpöytämalli (D), ja että se käyttää kahta (2) piiriä. Vaikka nimeämistapa on kuvaava, saattaa se hämmentää helposti. Dual Graphics ei toimi aina ja kaikkialla. Se tukee DX10/11 –pelejä, ja suorituskyky on riippuvainen ajurioptimoinneista. On siis selvää, ettei hyvästä suorituskyvystä ole mitään takeita tällä hetkellä.
Testataksemme Dual Graphicsia käytimme kolmea peliä: CoD: MW2 (DX9), Metro 2033 (DX10) ja WoW: Cataclysm (DX11).
Testaamalla DX9-pelin saamme hyvän kontrollituloksen. Dual Graphics ei odotetusti toimi. Kuten AMD väittää, suorituskyky on nopeamman piirin tasolla, eikä hitaamman kuten näimme aikaisemmissa testeissä.
Suorituskykyetu Metrossa on alkuun suuri, mutta kutistuu pieneksi 1680x1050-resoluutiolle noustessa. Rasituksen kasvaessa alusta ei yksinkertaisesti pysy perässä, ja ero kaventuu. Tämä on itse asiassa juuri päinvastoin kuin antaisi olettaa (alustan rajoittaessa suorituskykyä matalalla resoluutiolla, ja näytönohjaimen korkealla resoluutiolla).
WoW ei ole yhtä raskas kuin Metro 2033, ja DX11 auttaa suorituskyvyssä. Hyödyt ovat melko pienet, mutta kuitenkin huomattavissa.
Edellinen sivuAMD:n työpöytä-Llano
Seuraava sivuDual Graphics: ei luottoa

References: HD 

HD 

HD 

HD 

HD 

HD 

HD 

HD 

HD 
 HD 
 HD 
 HD